钦定古今图书集成/明伦汇编/闺媛典/第086卷 > 谌会桂妻汪氏
## 钦定古今图书集成/明伦汇编/闺媛典/第086卷 > 谌会桂妻汪氏

按《高安县志》：汪氏，名雨贞，曦岭人。五里谌会桂妻，生
子友逵，方在襁，闻兵至，誓以必死。桂曰：“其如子幼何？”
汪曰：“子必善全之，但无忧妾也。”一日兵至，汪抱子出
走，夫妇相失。兵退，其夫遍寻不遇。偶过煤井，闻婴儿
声，下视之，则汪已死，端然而坐，面色如生，儿竟在怀
无恙。